Pa in Karoodorp kry dooie baba in dogter (22) se kas | Netwerk24
Deur Cara-Lee Dorfling 12 September 2019 09:17
Die polisie in Graaff-Reinet in die Oos-Kaap doen ’n geregtelike doodsondersoek nadat die lyk van ’n pasgebore baba Woensdagaand in die kamer van ’n jong ma aangetref is.
Na verneem word, het die 22-jarige ma, wat vermoedelik Sondag die lewe aan die baba geskenk het, dit vir haar ouers probeer wegsteek. Haar pa, wat agterdogtig geraak het en haar kamer deursoek het, het die baba se lyk in ’n klerekas gevind.
“Die baba was in ’n handdoek toegedraai en binne ’n boks in die kas gevind,” het kapt. Bradley Rawlinson, polisiewoordvoerder, gesê.
Rawlinson het gesê dit is nog nie duidelik of die baba doodgebore of later dood is nie. Dit sal binnekort in ’n lykskouing vasgestel kan word.
Meer oor: Graaff-Reinet | Pasgebore Baba
Baba in drom op besige plein 'was nie pasgebore'